ร้านชิลๆ ติดริมแม่น้ำเจ้าพระยา ในย่านฝั่งธนร้านนี้มีชื่อว่าร้าน “เกาะเสม็ด”  ค่ะ ร้านนี้เค้ามีมานมนานเกือบ 10 ปีได้ละนะ หากใครอยู่ระแวกนี้ต้องรู้จักร้านนี้กันหมดแล่ะค่ะ สำหรับที่ตั้งร้านตั้งอยู่ด้านหลัง ข้างๆ ของ Big C ราษฎร์บูรณะเลยค่ะ หากขับรถมามีที่จอดรถเยอะ ไม่ต้องห่วงเลยค่ะ ส่วนบรรยากาศของร้านเกาะเสม็ดนี้ ถือเป็นร้านเหล้า นั่งชิลๆ ที่บรรยากาศดีทีเดียวค่ะ เพราะหากเรานั่งโซน Outdoor เราจะได้ดื่มด่ำกับบรรยากาศริมน้ำเจ้าพระยาเลยค่ะ แถมมีดนตรีสดฟังด้วย ชอบตรงนี้แล่ะค่ะ ส่วนเมนูอาหารที่นี่ก็เป็นอาหารไทยทั่วไป อย่างปลากระพงทอดน้ำปลา ทอดมันกุ้ง ต้มยำรวมมิตร หมึกนึ่งมะนาว กับมื้อนี้จัดมาเป็นกับแกล้มเบาๆ ค่ะกับ “กุ้งแช่น้ำปลา” กับ “ทอดมันกุ้ง” รสชาติอาหารโดยรวม เราว่ารสชาติใช้ได้นะ แต่ยังไม่โดนมาก ซึ่งเราว่าเหมาะกะมานั่งเอาบรรยากาศจิบเบียร์ ฟังเพลง เม้ามอยกับเพื่อนฝูงมากกว่าค่ะ หากใครอยากมาชิลๆ ร้านเค้าเปิดช่วงเย็นตั้งแต่ 6 โมงเป็นต้นไปจ้า